Stilweg berusting gevind | Die Vryburger
Die voormalige polisiekolonel, Anton Crafford, sê die spook van die Botes egpaar se vermoorde baba Wiehan is nou uit sy sisteem en die pienk voetjies van hul nuwe tweeling-boetie en sussie het die leemte gevul.
"Ek het nou vrede en berusting in my hart," sê die oud-kolonel wat die Botes egpaar besonder sterk ondersteun en bygestaan het in hulle uur van droefheid.
Wiehan en sy dagmoeder, Margrietha de Goede (66), is 'n jaar gelede by Wiets en Rita Botes se huis in Delmas vermoor.
Die egpaar het kort na hul seuntjie vermoor is, aangekondig dat sy weer verwag. Intussen is die egpaar ryklik geseën met 'n tweeling.
Die Volksraad Verkiesing Kommissie (VVK) is na aanleiding van die gruwelike moord, op 18 Julie 2012 deur die "South African Human Rights Commission" in kennis gestel dat laasgenoemde 'n klag teen die VVK ondersoek wat deur die vêr linkse DA teen die VVK gelê is.
In die klag beweer die DA dat die VVK "opruiende slagspreuke" tydens 'n protes-mars vertoon het, wat sogenaamd "teen Swart Suid-Afrikaners diskrimineer en onbestaanbaar met die land se Grondwet is".
Die vals aanklag het toe niks opgelewer nie behalwe om in die DA se gesig te ontplof.
2 thoughts on "Stilweg berusting gevind"
DuP du Plessis May 27, 2013 at 4:11 pm
Ons dank gaan ons hemelse Vader dat Hy die Botes egpaar geseën het en aan hulle vertroosting op Sy manier geskenk het. Al sal die herinnering aan so 'n verlies seker nooit uit 'n ouer se hart gevee kan word nie, is die blye vooruitsig altyd daar, vir die herontmoeting in die hiernamaals.
Oor die res van die berig:
Die vermetele gedrag van die verloopte Liberales in die DA is gelukkig so ooglopend, dat diegene wat dit nie kan raaksien nie, nie die moeite werd is dat ons volk ons aan hulle hoef te steur nie.
Andries May 27, 2013 at 7:52 pm
My gelukwensing aan Mnr en Mev Botes. Ek hoop julle vreugde sal oneindig groot wees. Ja DuP, wanneer jy n kind aan die dood afstaan kan jy nooit ooit vergeet nie. Elke jaar met die geboortedag herdenking raak jy stil. Wanneer jy jou ander kinders sien, wonder jy altyd oor die een wat jy nie meer het nie. Hoeveel te meer nog as jou kind op so n brutale wyse van sy lewe ontneem word. Vergeet is onmoontlik. Tov die verloopte liberale DA, dink ek jy is perfek in die kol. Om mense wat die onreg te wil aanspreek en hulle word van opruiende gedrag beskuldig, is ver buite enige mens se redenasie vermoee. Dit is net n oproep dat geeneen vir die Da moet of behoort te stem nie. Hulle is n pseudo ANC faksie. Verkoop en verraad teen Afrikaners is hul besigheid.